Артур Зөлкәрнәев

**Артур Зөлкәрнәев**, Артур Валерий улы Зөлкәрнәев (*[[1995 ел]]ның [[9 июнь|9 июне]], [[РФ]], [[БР]], [[Кыйгы районы]], [[Арыслан (Кыйгы районы)|Арыслан]]*) ― спортчы һәм тренер, билбаулы көрәш буенча Россиянең халыкара класслы спорт мастеры (2018), Россиянең атказанган спорт мастеры (2019). Билбаулы көрәш буенча олылар арасында ― җиде, татарча көрәштә дүрт тапкыр дөнья чемпионы.  2015 елдан бирле Татарстанның Теләче районы составында көрәшә. Көрәш буенча Россиянең халыкара класслы спорт мастеры (2025).

## Тәрҗемәи хәле
1995 елның 9 июнендә БР Кыйгы районы Арыслан авылында туган. Әтисе совхозда эретеп-ябыштыручы, әнисе балалар бакчасында тәрбияче булып эшләгән. Гаиләдә 1988 елгы абыйсы Вадим бар (шулай ук көрәшче). Армиядә хезмәт иткәндә грек-рим көрәше белән шөгыльләнгән әтисе, совхоз таркалгач, көрәш буенча тренер вазыйфасына керешкән, район үзәге Югары Кыйгы авылы балалар-яшүсмерләр спорт мәктәбенең көрәш буенча тренер-укытучы эшен алып бара башлаган. 

Көрәш белән Артур 3нче сыйныфта, 9 яшеннән шөгыльләнә башлаган, беренче тренеры ― әтисе Валерий Гали улы Зөлкәрнәев була. Уфада укый башлагач, тренерлары ― Роберт Альберт улы Исмәгыйлев, Рөстәм Илһам улы Зыякаев. Унбиш яшендә Башкортстан беренчелеген откан, 2010 елда Россия беренчелегендә 1нче урын алган. 2012 елда Бразилиядә дөнья беренчелегендә алтын медальгә ия булган. 2023 елда Уфада Шәһәр көнендә көрәш турнирында җиңеп, «Нива» машинасы откан.

Уфада дәүләт университетында нефть белгечлеге буенча бакалавриат (2017), аграр университетта магистратура тәмамлаган. Физкультура буенча да укыган. Өч дипломы бар: нефтьче, агроном һәм тренер.

2015 елдан Татарстанның Теләче районы составында көрәшә. 

Борай районы үзәге Борай авылы Көрәш сараена Уфадан 150 км килеп йөреп, тренер-укытучы булып эшли.

Башкортстанның билбаулы көрәш федерациясе президенты ярдәмчесе.

## Спорт казанышлары
* Билбаулы көрәш буенча олылар арасында ― җиде, татарча көрәштә дүрт тапкыр дөнья чемпионы. 
* Герой-шагыйрь Муса Җәлил турнирының 5 тапкыр җиңүчесе. 
* Пермь краенда узган Бөтенроссия Сабантуеның (2024) 85 кг-га кадәр авырлык категориясендә җиңүчесе. 
* 2026 ел ― каһарман-шагыйрь Муса Җәлил истәлегенә «Ватаным Татарстан» газетасы гамәлгә куйган көрәш турнирының (Чаллы шәһәренең Боз сараенда узган) 85 кг үлчәү авырлыгында 3нче урын (приз 50 мең сум).

## Бүләкләре, мактаулы исемәре
* 2015 ― Билбаулы көрәш буенча Россиянең спорт мастеры; 
* 2015 – Көрәш буенча Россиянең спорт мастеры; 
* 2018 – Билбаулы көрәш буенча Россиянең халыкара класслы спорт мастеры;  
* 2019 – Билбаулы көрәш буенча Россиянең атказанган спорт мастеры. 
* 2025 ― Көрәш буенча Россиянең халыкара класслы спорт мастеры
## Шәхси тормышы
Өйләнгән. Хатыны Камилла Зөлкәрнәева (2021 елга кадәр Елисеева) ― спортчы (ирекле көрәш, билбаулы көрәш), Россиянең атказанган спорт мастеры (2020), билбау көрәше буенча өч мәртәбә дөнья чемпионы, Бөтендөнья күчмәләр уеннарының ике тапкыр чемпионы, халыкара класслы спорт мастеры (2017). Артур яраткан кызына дөнья чемпионатында тәкъдим ясаган. 2021 елда никах укытканнар. Кызлары Аиша (2022).

## Искәрмәләр

## Сылтамалар
* Зулькарнаев Артур Валерьевич - Заслуженный мастер спорта России 
* «Уфимские спортсмены на мировых пьедесталах»
* спортсмен Артур Зулькарнаев стал чемпионом мира по национальной борьбе
* Студент БашГУ выиграл чемпионат России по борьбе на поясах. 
* «Золотой» август в ДЮСШ №14
* БАШКИРСКИЕ СПОРТСМЕНЫ УСПЕШНО ВЫСТУПИЛИ НА ЧЕМПИОНАТЕ МИРА ПО БОРЬБЕ НА ПОЯСАХ!
* В ТАТЫШЛАХ ЗАВЕРШИЛОСЬ ПЕРВЕНСТВО РОССИИ ПО БОРЬБЕ НА ПОЯСАХ 
* Борцы Башкортостана завоевали два золота и одно серебро на Чемпионате Мира в Ашхабаде! 
* В Челнах завершился Чемпионат Мира по борьбе на поясах и гореш 
* Спортсмены из Башкирии стали призерами чемпионата России по борьбе куреш.  
* Депутат ГосДумы Федерального Собрания РФ Марсель Юсупов поприветствовал участников Чемпионата России по борьбе куреш  
*Борцы из Башкортостана успешно выступили в Казани на всероссийских студенческих соревнованиях. 
* Российские борцы завоевали десять медалей во второй день ЧМ по борьбе на поясах. 
* Первенство Мира по борьбе на поясах. 
*  ПЕРВЕНСТВО РОССИИ ПО БОРЬБЕ НА ПОЯСАХ (ВОЛЬНЫЙ СТИЛЬ).  
* Итоги Кубка Урала по борьбе корэш. 
* www.ibwa-w.com итоги соревнований мирового уровня .
* подготовительный турнир Чемпионату России по борьбе на поясах.

Төркем:Көрәш буенча дөнья чемпионнары
Төркем:Көрәш буенча атказанган спорт осталары
Төркем:Россиянең атказанган спорт осталары
Төркем:Россиянең спорт мастерлары
Төркем:Башкортстан авыл хуҗалыгы институтын тәмамлаучылар
Төркем:Башкорт дәүләт университетын тәмамлаучылар
Төркем:Россиянең халыкара класслы спорт мастерлары